2. ΑΠΟΦΑΣΙΣ ΠΡΩΘΥΠΟΥΡΓΟΥ ΚΑΙ ΥΠΟΥΡΓΟΥ ΕΘΝΙΚΗΣ ΠΑΙΔΕΙΑΣ  ΚΑΙ  ΘΡΗΣΚΕΥΜΑΤΩΝ  Αριθ. 99217 της 4/4 Αυγ. 1972 (ΦΕΚ Β΄  563) Περί οργανώσεως της Ειδικής Υπηρεσίας Κέντρων Ανωτέρας Τεχνικής Εκπαιδεύσεως (Ε.Υ .Κ.Α.Τ.Ε.). Λαβόντες υπ’ όψει: 1.Τας διατάξεις του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως». 2.Τας διατάξεις του Ν.Δ. 860/1971 «περί κυρώσεως Συμβάσεως συναφθείσης μεταξύ της Ελληνικής Κυβερνήσεως και της Διεθνούς Τραπέζης Ανασυγκροτήσεως και Αναπτύξεως, αφορώσης εις την δανειοδότησιν παρά της Τραπέζης ταύτης, δια την εφαρμογήν προγράμματος ιδρύσεως Κέντρων Ανωτέρας Τεχνικής Εκπαιδεύσεως». (Αντί της σελ. 90,201(γ) Σελ. 90,201(δ) Τεύχος 630-Σελ. 15 3.Το Ν.Δ. 1167/1972 «περί οργανώσεως παρά τω Υπουργείω Παιδείας Ειδικής Υπηρεσίας των Κέντρων Ανωτέρας Τεχνικής Εκπαιδεύσεως», αποφασίζομεν: Άρθρ.1-6.(Κατηργήθησαν δια του άρθρ. 4 της υπ’ αριθ. Φ. 411.2/13/96502/1974 αποφ. Υπ. Παιδείας, κατωτ. αριθ. 4). Επιτροπή Ελέγχου Άρθρ.7.-Προς διαφύλαξιν της νομιμότητος των εντελομένων και εκτελουμένων δαπανών προωθήσεως και εκτελέσεως των έργων της Ειδικής Υπηρεσίας Κέντρων Ανωτέρας Τεχνικής Εκπαιδεύσεως, συγκροτείται παρ’ αυτή δι’ αποφάσεως ημών, τριμελής Επιτροπή απαρτιζομένη εκ των: α)εξ ενός υπαλλήλου, είτε εκ του Ελεγκτικού Συνεδρίου είτε εκ της Τραπέζης της Ελλάδος, ως Προέδρου αυτής, προτεινομένων υπό του Υπουργού Οικονομικών. β)εξ ενός Τμηματάρχου της παρά τω Υπουργείω Εθνικής Παιδείας και Θρησκευμάτων Υπηρεσίας Εντελλομένων Εξόδων και γ)εξ ενός ανωτέρου υπαλλήλου του Υπουργείου Εθνικής Οικονομίας, ειδικού εις την εφαρμογήν των προγραμμάτων Δημοσίων Επενδύσεων, προτεινομένου δε υπό του Υπουργού Εθνικής Οικονομίας. Η Επιτροπή αύτη, επιφυλασσομένης της ισχύος των διατάξεων περί Δημοσίου Λογιστικού των διεπουσών τας Δημοσίας Υπηρεσίας εν τη εκτελέσει και δικαιολογήσει των δαπανών, γνωματεύει ως εσωτερικόν της Ειδικής Υπηρεσίας όργανον, περί της νομιμότητος των ως άνω γενομένων δαπανών και της πληρότητος των υποβαλλομένων δια τον κατά νόμον έλεγχον εις το Ελεγκτικόν Συνέδριον. Άρθρ.8.-Από της ισχύος της παρούσης καταργείται η δια των υπ’ αριθ. 63600/ΚΠ 3249/8.11.1969 και 127739/17.9.1970 κοινών αποφάσεων του Υπουργού Εθνικής Παιδείας και Θρησκευμάτων και του Υπουργού Αναπληρωτού Συντονισμού, ως ετροποποιήθησαν και συνεπληρώθησαν μεταγενεστέρως, συσταθείσα Ομάς Εργασίας δια τα ΚΑΤΕ. Η παρούσα δημοσιευθήτω δια της Εφημερίδος της Κυβερνήσεως.

[Source: greek_legal_code_raptarchis | Tokens: 2244]